# Атлас (група)

### от Уикипедия, свободната енциклопедия

Атлас
Информация
От | София
Стил | Рок
Години на активност | 1985 - наши дни

Атлас е българска рок група, създадена през 1985 г. в София като трио от Петър Писарски, Бойко Трифонов и Силвия Райновска, което изпълнява кънтри музика. Много скоро след началото към "Атлас" се присъединяват Румен Александров и Енил Енчев. Те организират първия кънтри клуб в София в Младежкия дом до кино "Петър Берон", но след едно предаване по радио "Свободна Европа" са принудени да преустановят сбирките.

След това "Атлас" се ориентира към актуалния по това време "ню уейв". От тогава са едни от най-големите й хитове и до днес - "Есен", "Песен за истината", Лунапарк". Началото на 90-те години са и най-успешни за "Атлас". Вокалът Бойко напуска, заменен е от Дони, а като пианист постъпва Петър Попов, който скоро след това ще напише една от най-хубавите български песни "Кукла". Тя стои цели 64 седмици в класацията Топ 20 на БНР, а "Атлас" е обявена за Група на годината последователно за 1991 и 1992 г. Издаден е едноименен албум, а песента е излъчена и по VOA EUROPE. Следват още хитове "Играта свърши" и "Сляпо момиче".

През 1993 г. Дони започва проекта с Момчил, а за вокал на "Атлас" е поканен Георги Сидеров, от тогава са "Не се предавай" и "Спи своя сън". В следващите години "Атлас" има много силно клубно присъствие, редувано с работа в Европа. Следват още големи хитове "Как да стана честен милионер", "Ден след ден". През пролетта на 2000 година Пепи Писарски записа с "Атлас" песента "Купонът няма край".

## [редактиране] Дискография

- Дългосвиреща плоча, заедно с група "Клас" - 1989 г.;
- Кукла - 1992 г.;
- Полет над себе си - 1993 г.;
- Не се предавай - 1994 г.;
- Атлас - 1995 г.;
- Избрано 1985-1998 - 1998 г.

Тази статия е мъниче. Можете да помогнете на Уикипедия, като я разширите. Просто щракнете на редактиране и добавете онова, което знаете.

Взето от „http://bg.wikipedia.org../../../%D0%B0/%D1%82/%D0%BB/%D0%90%D1%82%D0%BB%D0%B0%D1%81_%28%D0%B3%D1%80%D1%83%D0%BF%D0%B0%29.html“.

Категории: Мъничета | Български рок групи | Софийски музикални групи

##### Views

- Статия
- Беседа
- Текуща версия

##### Търсене